《寿楼春 题陈仁先南湖寿母图》
清代·朱祖谋

云英英溪堂。正兰馨夕膳，梅点春觞。几度招邀山意，吸嘘湖光。

佳处占，鸥凫乡。看婺星、连宵荧煌。况鱼脍双供，鹿车共挽，膝下有仙郎。

年年祝，慈晖长。看双堤缋幅，淡抹浓妆。最好匊波涤研，临池题香。

还整顿、閒篇章。趁柳阴、篮舆扶将。看家庆屏开，瑶池绮窗春未央。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。